PMIndiaData/PMIndiaSum huggingface dataset:
ଆଫଗାନିସ୍ଥାନର ହିନ୍ଦୁ ଓ ଶିଖ ପ୍ରତିନିଧିଙ୍କୁ ଭେଟିଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ସକାଳେ ସ୍ଥାନୀୟ ୭-ଲୋକ କଲ୍ୟାଣ ମାର୍ଗସ୍ଥିତ ତାଙ୍କ ସରକାରୀ ବାସଭବନରେ ଆଫଗାନିସ୍ଥାନରୁ ଆସିଥିବା ହିନ୍ଦୁ-ଶିଖ ପ୍ରତିନିଧି ଦଳର ସଦସ୍ୟମାନଙ୍କୁ ଭେଟିଥିଲେ । ଆଫଗାନିସ୍ଥାନରୁ ହିନ୍ଦୁ ଓ ଶିଖଙ୍କୁ ନିରାପଦରେ ଭାରତକୁ ଆଣିଥିବାରୁ ପ୍ରତିନିଧିଦଳର ସଦସ୍ୟମାନେ ପ୍ରଧାନମନ୍ତ୍ରୀଙ୍କୁ ଧନ୍ୟବାଦ ଅର୍ପଣ କରିବା ସହ ସମ୍ମାନୀତ କରିଥିଲେ । ପ୍ରଧାନମନ୍ତ୍ରୀ ପ୍ରତିନିଧି ଦଳର ସଦସ୍ୟମାନଙ୍କୁ ସ୍ୱାଗତ କରିବା ସହିତ ସେମାନେ ଭାରତର ଅତିଥି ନୁହଁନ୍ତି; ବରଂ ନିଜ ଘରକୁ ଆସିଛନ୍ତି ବୋଲି କହିଥିଲେ । ଭଭାରତ ସେମାନଙ୍କର ଘର ଏବଂ ସେହି ବିଚାରରେ ଏଠାରେ ରହିବାକୁ ପ୍ରଧାନମନ୍ତ୍ରୀ ସେମାନଙ୍କୁ ପରାମର୍ଶ ଦେଇଥିଲେ । ପ୍ରତିନିଧିମାନେ ଆଫଗାନିସ୍ଥାନରେ ସମ୍ମୁଖୀନ ହୋଇଥିବା ନାହିଁ ନ ଥିବା ଅସୁବିଧା ସମ୍ପର୍କରେ ପ୍ରଧାନମନ୍ତ୍ରୀଙ୍କୁ ଅବଗତ କରାଇବା ସହିତ ସେମାନଙ୍କୁ ନିରାପଦରେ ଭାରତ ଆଣିବା ପାଇଁ ସରକାରଙ୍କ ପକ୍ଷରୁ ଗ୍ରହଣ କରାଯାଇଥିବା ପଦକ୍ଷେପ ନିମନ୍ତେ ପ୍ରଧାନମନ୍ତ୍ରୀଙ୍କୁ ଧନ୍ୟବାଦ ଜଣାଇଥିଲେ । ପ୍ରଧାନମନ୍ତ୍ରୀ ମଧ୍ୟ ସେମାନଙ୍କ ସହ ଆଫଗାନିସ୍ଥାନର ଅନୁଭୂତି ଶୁଣିଥିଲେ ଏବଂ ନାଗରିକତ୍ୱ ସଂଶୋଧନ ଆଇନ(ସିଏଏ)ର ଗୁରୁତ୍ୱ ବୁଝାଇଥିଲେ । ଏହି ଆଇନର ଲାଭ ସମ୍ପୃକ୍ତ ସମ୍ପ୍ରଦାୟଙ୍କୁ ମିଳିଛି ବୋଲି ସେ କହିଥିଲେ । ଭାରତ ଆସିଥିବା ଆଫଗାନ ହିନ୍ଦୁ ଓ ଶିଖ ନାଗରିକଙ୍କ ଅଭାବ ଅସୁବିଧା ଦୂର କରାଯିବ ତଥା ଭବିଷ୍ୟତରେ ସରକାର ସବୁପ୍ରକାର ସହାୟତା ଯୋଗାଣ ଅବ୍ୟାହତ ରହିବା ଘେନି ପ୍ରଧାନମନ୍ତ୍ରୀ ସେମାନଙ୍କୁ ପ୍ରତିଶ୍ରୁତି ଦେଇଥିଲେ । ଏହି ଅବସରରେ ପ୍ରଧାନମନ୍ତ୍ରୀ ଗୁରୁ ଗ୍ରନ୍ଥ ସାହେବଙ୍କୁ ସମ୍ମାନ ପ୍ରଦାନର ଗୁରୁତ୍ୱପୂର୍ଣ୍ଣ ପରମ୍ପରା ସମ୍ପର୍କରେ କହିଥିଲେ । ଆଫଗାନିସ୍ଥାନରୁ ଗୁରୁ ଗ୍ରନ୍ଥ ସାହେବଙ୍କ ସ୍ୱରୂପକୁ ସମ୍ମାନର ସହିତ ସ୍ୱତନ୍ତ୍ର ବ୍ୟବସ୍ଥାରେ କିପରି ଭାରତ ଅଣାଗଲା ସେ ସମ୍ପର୍କରେ ପ୍ରଧାନମନ୍ତ୍ରୀ ସୂଚନା ଦେଇଥିଲେ । ପ୍ରଧାନମନ୍ତ୍ରୀ ଏହି କଥାବାର୍ତ୍ତା ସମୟରେ ଆଫଗାନିସ୍ଥାନରୁ ସେ ପାଇଥିବା ବିପୁଳ ସ୍ନେହଶ୍ରଦ୍ଧା କଥା ଉଲ୍ଲେଖ କରି ବେଶ୍ ଖୁସିର ସହିତ ତାଙ୍କ କାବୁଲଗସ୍ତ କଥା ମନେ ପକାଇଥିଲେ । ଆଫଗାନିସ୍ଥାନରୁ ହିନ୍ଦୁ-ଶିଖ୍ ସମୁଦାୟଙ୍କୁ ନିରାପଦରେ ଭାରତ ଆଣିବା ପାଇଁ ପଦକ୍ଷେପ ଗ୍ରହଣ ଓ ସହାୟତା ଯୋଗାଣ ନିମନ୍ତେ ପ୍ରତିନିଧି ଦଳ ପକ୍ଷରୁ ଶ୍ରୀ ମନଜିନ୍ଦର ସିଂହ ସିର୍ସା ପ୍ରଧାନମନ୍ତ୍ରୀଙ୍କୁ ଧନ୍ୟବାଦ ଅର୍ପଣ କରିଥିଲେ । ସେ କହିଥିଲେ ଯେ ସେମାନଙ୍କ ଦୁଃଖ ଦୁର୍ଦ୍ଦଶା ସମୟରେ କେହି ଠିଆ ହୋଇ ନ ଥିବାବେଳେ ପ୍ରଧାନମନ୍ତ୍ରୀ ଶ୍ରୀ ମୋଦୀ ନିରନ୍ତର ସମର୍ଥନ ଓ ସମୟୋଚିତ ସହାୟତା ଯୋଗାଇଥିଲେ । ଦୁର୍ଦ୍ଦଶାକାଳରେ ସେମାନଙ୍କ ସହାୟତା ଓ ସହାନୁଭୂତିର ହାତ ବଢାଇ ନେଇ ଶ୍ରୀ ମୋଦୀ ଠିଆ ହୋଇଥିବାରୁ ସେଥିପାଇଁ ପ୍ରତିନିଧି ଦଳର ଅନ୍ୟ ସଦସ୍ୟମାନେ ମଧ୍ୟ ତାଙ୍କୁ ଧନ୍ୟବାଦ ଓ କୃତଜ୍ଞତା ଜଣାଇଥିଲେ । ସେମାନେ ଆହୁରି କହିଥିଲେ ଯେ ଆଫଗାନିସ୍ଥାନରୁ ଗୁରୁ ଗ୍ରନ୍ଥ ସାହେବଙ୍କ ସ୍ୱରୂପକୁ ସସମ୍ମାନେ ଭାରତ ଆଣିବା ପାଇଁ ସ୍ୱତନ୍ତ୍ର ବ୍ୟବସ୍ଥା ଗ୍ରହଣ କରାଯାଇଥିବା କଥା ପ୍ରଧାନମନ୍ତ୍ରୀଙ୍କ ଠାରୁ ଶୁଣିବା ପରେ ସେମାନଙ୍କ ଆଖିରେ ଲୁହ ଆସି ଯାଇଥିଲା । ଭାରତରେ ସିଏଏ ଲାଗୁ ହୋଇଥିବାରୁ ସେମାନେ ମଧ୍ୟ ପ୍ରଧାନମନ୍ତ୍ରୀଙ୍କୁ ସାଧୁବାଦ ଜଣାଇଥିଲେ । ଏହା ସେମାନଙ୍କ ସମୁଦାୟର ଅଶେଷ ଉପକାର କରିବ ବୋଲି ପ୍ରତିନିଧିମଣ୍ଡଳର ସଦସ୍ୟମାନେ କହିଥିଲେ । ସେମାନେ ଆହୁରି କହିଥିଲେ ଯେ ଶ୍ରୀ ମୋଦୀ କେବଳ ଭାରତର ପ୍ରଧାନମନ୍ତ୍ରୀ ନୁହଁନ୍ତି; ସେ ବାସ୍ତବରେ ସମଗ୍ର ବିଶ୍ୱର ପ୍ରଧାନମନ୍ତ୍ରୀ । ଏହର କାରଣ ହେଲା ଯେ ବିଶ୍ୱର ବିଭିନ୍ନ ଦେଶରେ ବସବାସ କରୁଥିବା ହିନ୍ଦୁ ଓ ଶିଖମାନଙ୍କର ଅସୁବିଧା ସେ ବୁଝନ୍ତି ଏବଂ ସେମାନଙ୍କୁ ତୁରନ୍ତ ଆବଶ୍ୟକ ସାହାଯ୍ୟ ଯୋଗାଇବାକୁ ପଦକ୍ଷେପ ନେଇଥାନ୍ତି । ଏହି ଅବସରରେ କେନ୍ଦ୍ରମନ୍ତ୍ରୀ ଶ୍ରୀ ହରଦୀପ ସିଂହ ପୁରୀ ଓ ସୁଶ୍ରୀ ମିନାକ୍ଷୀ ଲେଖି ପ୍ରମୁଖ ଉପସ୍ଥିତ ଥିଲେ ।
ପ୍ରଧାନମନ୍ତ୍ରୀଙ୍କ ସହ ଟେଲିଫୋନରେ କଥା ହେଲେ ବ୍ରିଟେନ ପ୍ରଧାନମନ୍ତ୍ରୀ

ବ୍ରିଟେନର ପ୍ରଧାନମନ୍ତ୍ରୀ ତେରେସା ମେ ଆଜି ଟେଲିଫୋନ ଯୋଗେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ସହ କଥାବାର୍ତ୍ତା ହୋଇଛନ୍ତି । ଦୁଇ ପ୍ରଧାନମନ୍ତ୍ରୀ ସାମ୍ପ୍ରତିକ ଦୀପାବଳି ପର୍ବ ଅବସରରେ ପରସ୍ପରକୁ ଅଭିନନ୍ଦନ ଜଣାଇଥିଲେ । ଅନେକ କ୍ଷେତ୍ରରେ ଦୁଇ ଦେଶ ମଧ୍ୟରେ ପାରସ୍ପରିକ ସହଯୋଗକୁ ଆହୁରି ମଜବୁତ କରିବା ଲାଗି ବ୍ୟାପକ ସୁଯୋଗ ରହିଛି ବୋଲି ଦୁଇ ନେତା ଏକମତ ହୋଇଥିଲେ । ବିଶେଷକରି ବିଜ୍ଞାନ ଓ ପ୍ରଯୁକ୍ତିବିଦ୍ୟା, ଅର୍ଥ, ବାଣିଜ୍ୟ, ପୁଞ୍ଜି ନିବେଶ, ପ୍ରତିରକ୍ଷା ଏବଂ ନିରାପତ୍ତା କ୍ଷେତ୍ରରେ ଦ୍ଵିପାକ୍ଷିକ ସହଯୋଗକୁ ଆହୁରି ବିସ୍ତାରିତ କରିବା ପାଇଁ ଅନେକ ସୁଯୋଗ ରହିଛି । ପ୍ରଧାନମନ୍ତ୍ରୀ କହିଥିଲେ ଯେ, ଆସନ୍ତା ସପ୍ତାହରେ ପ୍ରଧାନମନ୍ତ୍ରୀ ତେରେସା ମେ’ଙ୍କ ଭାରତ ଗସ୍ତକୁ ସେ ଉତ୍କଣ୍ଠାର ସହ ଅପେକ୍ଷା କରିଛନ୍ତି । ୟୁରୋପ ବାହାରେ ମେ’ଙ୍କର ଏହା ପ୍ରଥମ ବଡ ଧରଣର ବିଦେଶ ଗସ୍ତ । ତାଙ୍କୁ ସ୍ଵାଗତ କରିବା ଲାଗି ଅପେକ୍ଷାରତ ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଝାଡଖଣ୍ଡରେ ଭାରତୀୟ କୃଷି ଗବେଷଣା ପ୍ରତିଷ୍ଠାନ ନିର୍ମାଣ ପ୍ରସ୍ତାବକୁ କ୍ୟାବିନେଟର ଅନୁମୋଦନ

ଝାଡଖଣ୍ଡରେ ଚଳିତ ଦ୍ୱାଦଶ ଯୋଜନା କାଳରେ ଏକ ଭାରତୀୟ କୃଷି ଗବେଷଣା ପ୍ରତିଷ୍ଠାନ ନିର୍ମାଣ କରାଯିବ । କେନ୍ଦ୍ର ସରକାରଙ୍କ କୃଷି ଗବେଷଣା ଓ ସଂପ୍ରସାରଣ ବିଭାଗର ପ୍ଲାନ ସ୍କମ୍ ଅଧିନରେ ଏହି ପ୍ରତିଷ୍ଠାନ ନିର୍ମାଣ କରାଯିବ । ଏଥିଲାଗି ଝାଡଖଣ୍ଡ ସରକାର ହଜାରିବାଗର ବାରୀ ବ୍ଲକ ଅନ୍ତର୍ଗତ ଗୌରୀଆ କର୍ମା ଗ୍ରାମ ନିକଟରେ 1000 ଏକର ଜମି ଯୋଗାଇ ଦେବେ । ଏହି କୃଷି ପ୍ରକଳ୍ପ ଲାଗି 200.78 କୋଟି ଟଙ୍କାର ବ୍ୟୟ ଅଟକଳ କରାଯାଇଛି । ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଏହି ପ୍ରସ୍ତାବକୁ ଅନୁମୋଦନ ମିଳିଛି । ନୂଆଦିଲ୍ଳୀର ଆଇ.ଏ. ଆର. ଆଇ ଢାଂଚାରେ ଝାଡଖଣ୍ଡରେ ଅନୁରୂପ ଏକ ଅନୁଷ୍ଠାନ ଗଢାଯିବ । ଏହି ଅନୁଷ୍ଠାନ ମାଧ୍ୟମରେ ବିଭିନ୍ନ ସଶ୍ୟ, ଉଦ୍ୟାନ କୃଷି, କୃଷି-ବନୀକରଣ, ପଶୁ ପାଳନ, ମତ୍ସ୍ୟ ଉନ୍ନୟନ, କୁକୁଡା ଓ ଘୁଷୁରୀ ପାଳନ, ରେଷମ ଓ ଲାଖ ଚାଷ , ମହୁଚାଷ ଆଦି କୃଷି ଉପରେ ଗବେଷଣା କରାଯିବ । ଗବେଷଣା ବ୍ୟତୀତ ଉଚ୍ଚତର ଶିକ୍ଷା ଓ କୃଷି ସଂପ୍ରସାରଣ କାର୍ଯ୍ୟକ୍ରମ, କୃଷି ସଂଲଗ୍ନ ମାନବ ସମ୍ବଳର ବିକାଶ, କୃଷକମାନଙ୍କୁ ସୁହାଇବା ଭଳି ଟେକ୍ନୋଲଜିର ବିକାଶ ଦିଗରେ ମଧ୍ୟ ଏହି ପ୍ରସ୍ତାବିତ ଅନୁଷ୍ଠାନ କାର୍ଯ୍ୟକରିବ । ଆଇ.ଏ.ଆର.ଆଇ. ନୂଆଦିଲ୍ଲୀର ଏକ ଅଫ୍- କ୍ୟାମ୍ପସ ଭାବେ ମଧ୍ୟ ଏହା କାମ କରିବ ।
ପାରାଲିମ୍ପିକ୍ସ କ୍ରୀଡାରେ ହାଇ ଜମ୍ପରେ ରୌପ୍ୟ ପଦକ ଜିତିଥିବାରୁ ପ୍ରଧାନମନ୍ତ୍ରୀ ମାରିଆପାନ୍ ଥାଙ୍ଗାଭେଲୁଙ୍କୁ ଅଭିନନ୍ଦନ ଜଣାଇଛନ୍ତି

ଟୋକିଓ ପାରାଲିମ୍ପିକ୍ସ କ୍ରୀଡାରେ ହାଇ ଜମ୍ପରେ ରୌପ୍ୟ ପଦକ ଜିତିଥିବାରୁ ମାରିଆପାନ୍ ଥାଙ୍ଗାଭେଲୁଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; ଉଚ୍ଚ ଏବଂ ଆହୁରି ଉଚ୍ଚକୁ ଯାଅ! ମାରିଆପାନ୍ ଥାଙ୍ଗାଭେଲୁ ନିରନ୍ତରତା ଏବଂ ଉତ୍କର୍ଷ ସହିତ ସମକକ୍ଷ । ରୌପ୍ୟ ପଦକ ଜିତିବା ପାଇଁ ତାଙ୍କୁ ଅଭିନନ୍ଦନ । ତାଙ୍କର ଏହି ପ୍ରଦର୍ଶନ ପାଇଁ ଭାରତ ଗର୍ବିତ ।
ତେଲ ଆଭିଭ ବିମାନ ବନ୍ଦରରେ ପ୍ରଧାନମନ୍ତ୍ରୀଙ୍କ ପ୍ରେସ୍ ବିବୃତି

ଭାଇ ଓ ଭଉଣୀମାନେ, ଶାଲୋମ୍ ଲେ କୁଲାମ୍ ଆନି ସେମ୍ୟା ମାୟୋଧ ଲେହିୟୋଦ୍ ପୋ (ମୁଁ ଇସ୍ରାଏଲକୁ ଆସି ଖୁବ୍ ଆନନ୍ଦିତ) ଭାରତର ପ୍ରଥମ ପ୍ରଧାନମନ୍ତ୍ରୀ ଭାବେ ଐତିହାସିକ ଇସ୍ରାଏଲ ଗସ୍ତ ପାଇଁ ସୌଭାଗ୍ୟ ପାଇଥିବାରୁ ମୁଁ ଗର୍ବିତ । ମୁଁ ମୋର ବନ୍ଧୁ, ପ୍ରଧାନମନ୍ତ୍ରୀ ନେତାନ୍ୟାହୁଙ୍କୁ ତାଙ୍କ ଆମନ୍ତ୍ରଣ ଏବଂ ମୋର ଏପରି ଭବ୍ୟ ସ୍ୱାଗତ ଲାଗି ଧନ୍ୟବାଦ ଜଣାଉଛି । ଆମ ସମାଜ ମଧ୍ୟରେ ରହିଥିବା ଶତାଧିକ ବର୍ଷର ପୁରୁଣା ସମ୍ପର୍କକୁ ମୋର ଏହି ଗସ୍ତ ପାଳନ କରୁଛି । ଏହି ସ୍ନେହ-ବନ୍ଧନ ଯୋଗୁଁ 25 ବର୍ଷ ତଳେ ପ୍ରତିଷ୍ଠା ହୋଇଥିବା ଆମର କୂଟନୈତିକ ସମ୍ପର୍କ ଆହୁରି ସୁଦୃଢ଼ ଏବଂ ସ୍ଥିର ଭାବେ ଅଗ୍ରଗତି କରିଛି । ବନ୍ଧୁଗଣ, ଗଣତନ୍ତ୍ରର ଆଦର୍ଶରେ ଅନୁପ୍ରାଣିତ ଇସ୍ରାଏଲର ଲୋକମାନେ ଏକ ନୂତନ ରାଷ୍ଟ୍ର ଗଠନ କରିଛନ୍ତି । ସେମାନେ ଏହାକୁ କଠିନ ପରିଶ୍ରମ, ସୌହାର୍ଦ୍ଦ୍ୟ ଏବଂ ନବୀକରଣର ଉତ୍ସାହ ସହିତ ଆହୁରି ସମୃଦ୍ଧ କରିଛନ୍ତି । ବହୁ ପ୍ରତିକୂଳ ପରିସ୍ଥିତି ସତ୍ତ୍ୱେ ଆପଣମାନେ ଆଗେଇଛନ୍ତି ଏବଂ ସବୁ ଘାତ-ପ୍ରତିଘାତକୁ ସୁଯୋଗରେ ପରିଣତ କରିଛନ୍ତି । ଭାରତ ଆପଣମାନଙ୍କ ଏଭଳି ସଫଳତାକୁ ପ୍ରଶଂସା କରୁଛି । ଆଜି ଜୁଲାଇ 4, ଠିକ୍ 41 ବର୍ଷ ପୂର୍ବେ “ଏନ୍ତେବେ ଅଭିଯାନ” (Operation Entebbe) ହୋଇଥିଲା । ସେହିଦିନ ବହୁ ସଂଖ୍ୟକ ଇସ୍ରାଏଲ ବନ୍ଦୀଙ୍କୁ ମୁକୁଳାଇବାକୁ ଯାଇ ଆପଣଙ୍କ ପ୍ରଧାନମନ୍ତ୍ରୀ, ଏବଂ ମୋର ବନ୍ଧୁ, ବିବି, ତାଙ୍କ ଜ୍ୟେଷ୍ଠ ଭ୍ରାତା ୟୋନିଙ୍କୁ ହରାଇଥିଲେ । ଆପଣଙ୍କ ବୀରମାନେ ଯୁବ ପିଢ଼ି ପାଇଁ ପ୍ରେରଣା । ବନ୍ଧୁଗଣ, ଭାରତର ଅତି ପ୍ରାଚୀନ ସଭ୍ୟତା ରହିଛି, କିନ୍ତୁ ଏହା ଏକ ଯୁବ ରାଷ୍ଟ୍ର । ଭାରତରେ 800 ନିୟୁତ ଲୋକଙ୍କ ବୟସ 35 ବର୍ଷ କିମ୍ବା ତା’ଠାରୁ କମ୍ । ପ୍ରତିଭା ସମ୍ପନ୍ନ ଏବଂ ତାଲିମପ୍ରାପ୍ତ ଯୁବଗୋଷ୍ଠୀ ଭାରତର କର୍ମଶକ୍ତି । ସେମାନେ ମୋର ଲକ୍ଷ୍ୟ – ଭାରତର ରୂପାନ୍ତରଣ, ଏହାର ଶିଳ୍ପ, ଅର୍ଥବ୍ୟବସ୍ଥା, ବ୍ୟବସୟ କାରବାର ଏବଂ ବିଶ୍ୱ ସହିତ ଏହାର ସମ୍ପର୍କକୁ ଆଗେଇ ନେଉଛନ୍ତି । ବନ୍ଧୁଗଣ, ଉଚ୍ଚ ଅଭିବୃଦ୍ଧି ଏବଂ ସାମଗ୍ରୀକ ବିକାଶ ଲକ୍ଷ୍ୟ ଦିଗରେ ଆଗେଇ ଚାଲିଥିବାରୁ ଇସ୍ରାଏଲକୁ ଭାରତ ନିଜର ଗୁରୁତ୍ୱପୂର୍ଣ୍ଣ ସହଯୋଗୀ ଭାବେ ବିବେଚନା କରୁଛି । ବିକାଶ ପାଇଁ ଆମେ ଦୁଇ ରାଷ୍ଟ୍ର ଭୋଗୁଥିବା ସାଧାରଣ ଆହ୍ୱାନର ମୁକାବିଲା ଲାଗି ବିଜ୍ଞାନ, ପ୍ରଯୁକ୍ତି, ନବସୃଜନ ଏବଂ ଉଚ୍ଚ ବୈଷୟିକ ଜ୍ଞାନ କୌଶଳ ଉପରେ ନିର୍ଭରଶୀଳ ହେବାର ଆବଶ୍ୟକତା ରହିଛି । ଏହିସବୁ ଦିଗ ମଧ୍ୟ ଆମ ଦୁଇ ଦେଶର ଉଚ୍ଚକୁଶଳୀ ଯୁବଶକ୍ତି ଏବଂ ଉଦ୍ୟୋଗୀମାନଙ୍କ ସୃଜନଶୀଳ ଉତ୍ସାହ ଏବଂ ଚିନ୍ତାଧାରାକୁ ସମ୍ମିଶ୍ରିତ କରୁଛି । ସହଭାଗୀ ଅର୍ଥନୈତିକ ସମୃଦ୍ଧି ଲାଗି ସହଯୋଗ ବୃଦ୍ଧି କରିବା ସହିତ ଆମେ ଆମ ସମାଜକୁ ଆତଙ୍କବାଦ ଭଳି ସମସ୍ୟାରୁ ମୁକ୍ତ ରଖିବା ଦିଗରେ ସହଯୋଗ ବୃଦ୍ଧି ଲାଗି ସହମତ ହୋଇଛୁ । ଏ ସମସ୍ତ କ୍ଷେତ୍ରରେ ପ୍ରଗତିଶୀଳ ଚିନ୍ତାଧାରା, ପ୍ରଧାନମନ୍ତ୍ରୀ ନେତାନ୍ୟାହୁଙ୍କ ସହ ମୋର ଆଲୋଚନାର ସୁଯୋଗ ସୃଷ୍ଟି କରିବ । ଆମ ଦୁଇ ସମାଜକୁ ସମୃଦ୍ଧ କରିଥିବା ଭାରତୀୟ ବଂଶୋଦ୍ଭବ ଇହୁଦୀମାନଙ୍କ ସମେତ ଇସ୍ରାଏଲରେ ଥିବା ପ୍ରବାସୀ ଭାରତୀୟଙ୍କୁ ଭେଟିବାକୁ ନେଇ ମୁଁ ଉତ୍ସାହିତ ଅଛି । ମହାମହିମ ଏବଂ ବନ୍ଧୁଗଣ, ମୋର ଏହି ଗ୍ରସ୍ତ ଐତିହାସିକ ସମ୍ପର୍କର ମୂଳଦୁଆ ପ୍ରତିଷ୍ଠା କରିବ । ଆମ ସମାଜ ଏବଂ ଲୋକମାନଙ୍କ କଲ୍ୟାଣ ଲାଗି ଆମେ ଏହି ମିଳିତ ଯାତ୍ରା ଆରମ୍ଭ କରିବାକୁ ଉତ୍କଣ୍ଠିତ । ଏହି ଯାତ୍ରା ଆମେ ଉଭୟ ଆରମ୍ଭ କରିଥିବାରୁ ଇସ୍ରାଏଲ ସହିତ ଏକ ଦୃଢ଼ ଏବଂ ନମନୀୟ ସମ୍ପର୍କ ମୋର ଉଦ୍ଦେଶ୍ୟ ଏବଂ ଲକ୍ଷ୍ୟ ରହିବ । ଏପରି ଭବ୍ୟ ସ୍ୱାଗତ ପାଇଁ ମୁଁ ପୁଣିଥରେ ଆପଣମାନଙ୍କୁ ଧନ୍ୟବାଦ ଜଣାଉଛି । ଆପଣମାନଙ୍କୁ ଧନ୍ୟବାଦ, ଅନେକ ଅନେକ ଧନ୍ୟବାଦ ।
ପରିବହନ ଶିକ୍ଷା କ୍ଷେତ୍ରରେ ସହଯୋଗର ବିକାଶ ଲାଗି ଭାରତ, ରୁଷୀୟ ସଂଘ ମଧ୍ୟରେ ବୁଝାମଣା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟଙ୍କୁ ରୁଷ ସହିତ 05 ଅକ୍ଟୋବର, 2018ରେ ସ୍ୱାକ୍ଷରିତ ହୋଇଥିବା ବୁଝାମଣାପତ୍ର (MO କିମି ଘଣ୍ଟାପ୍ରତି (ସେମି ହାଇସ୍ପିଡ) ବଢ଼ାଇବା ଲାଗି ନାଗପୁର-ସିକନ୍ଦରାବାଦ ସେକ୍ସନର ଉନ୍ନୟନ ଲାଗି ପ୍ରକଳ୍ପକୁ ଲାଗୁ କରାଯିବ । ଏଥିରେ ଭାରତୀୟ ରେଳ ନେଟୱାର୍କର ଅନ୍ୟ ନିର୍ଦ୍ଦେଶାବଳୀ ସହିତ ସେକ୍ସନର ସମ୍ଭାବ୍ୟ ସମ୍ପ୍ରସାରଣ ସାମିଲ ରହିଛି । b). କ୍ଷେତ୍ରୀୟ ସ୍ତର, ମଣ୍ଡଳୀୟ ରେଳ ଏବଂ/କିମ୍ବା ଜୋନାଲ ରେଳବାଇକୁ ଯୋଡ଼ୁଥିବା ଉପରିସ୍ଥ ନେଟୱାର୍କ ସ୍ତରରେ ସମାନତା ଥିବା ଯାତାୟାତର ବ୍ୟବସ୍ଥା ଲାଗି ଏକକ ଟ୍ରାଫିକ ନିୟନ୍ତ୍ରଣ କେନ୍ଦ୍ର ଲାଗୁ କରିବା । c). ସ୍ୱତନ୍ତ୍ର ନିର୍ମାଣ, ମିଳିତ ନିର୍ମାଣର ସଂଗଠନ ଏବଂ ପ୍ରତିଦ୍ୱନ୍ଦ୍ୱୀ ସିଗନାଲିଂ ଏବଂ ଇଣ୍ଟର-ଲିଙ୍କିଙ୍ଗ ପଦ୍ଧତିକୁ ଲାଗୁ କରିବା । d). ସେମି ହାଇ ସ୍ପିଡ ଏବଂ ଏହାଠାରୁ ଉପରିସ୍ଥ ଲାଗି ଟର୍ଣ୍ଣଆଉଟ ସ୍ୱିଚର ଯୋଗାଣ ଏବଂ ଏକତ୍ରିକରଣ । e). ରୁଷୀୟ ରେଳ ସହ ଜଡ଼ିତ ଉଚ୍ଚଶିକ୍ଷା ପ୍ରତିଷ୍ଠାନର ଭାଗିଦାରୀ ସହିତ ଭାରତୀୟ ରେଳର କର୍ମଚାରୀଙ୍କୁ ତାଲିମ ଏବଂ ଆଡଭାନ୍ସ ଯୋଗ୍ୟତା ସୁଧାର । f). ମାଲ ଯୋଗାଣ କାର୍ଗୋ ପରିଚାଳନାରେ, ଶ୍ରେଷ୍ଠ ପ୍ରଚଳନ ଏବଂ g). ଭାରତରେ ମଲ୍ଟି ମଡେଲ ଟର୍ମିନାଲର ମିଳିତ ବିକାଶ ।
ପ୍ରଧାନମନ୍ତ୍ରୀ ଶ୍ରୀ ଗୁରୁ ଗୋବିନ୍ଦ ସିଂହ ଜୀଙ୍କର ପ୍ରକାଶ ପୁରବ ଅବସରରେ ଲୋକମାନଙ୍କୁ ଅଭିନନ୍ଦନ ଜଣାଇଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀ ଗୁରୁ ଗୋବିନ୍ଦ ସିଂହ ଜୀଙ୍କର ପ୍ରକାଶ ପୁରବ ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଶ୍ରୀ ଗୁରୁ ଗୋବିନ୍ଦ ସିଂହ ଜୀଙ୍କର ପ୍ରକାଶ ପୁରବ ଅବସରରେ ଅଭିନନ୍ଦନ । ତାଙ୍କ ଜୀବନ ଏବଂ ବାଣୀ ଲକ୍ଷ ଲକ୍ଷ ଲୋକଙ୍କୁ ଶକ୍ତି ପ୍ରଦାନ କରେ । ମୁଁ ସର୍ବଦା ମନେ ରଖିବି ଯେ ଆମ ସରକାର ତାଙ୍କର ୩୫୦ ତମ ପ୍ରକାଶ ପୁରବକୁ ଚିହ୍ନିତ କରିବାର ସୁଯୋଗ ପାଇଛି । ମୋର ପାଟନା ଯାତ୍ରାର କିଛି ଅନୁଭବକୁ ମୁଁ ଏଠାରେ ରଖୁଛି । https://t.co/1ANjFXI1"
କାବୁଲରେ ଆତଙ୍କବାଦୀ ହାମଲାକୁ ପ୍ରଧାନମନ୍ତ୍ରୀଙ୍କ ନିନ୍ଦା, ମୃତକଙ୍କ ପ୍ରତି ଶୋକ ପ୍ରକଟ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କାବୁଲରେ ହୋଇଥିବା ଆତଙ୍କବାଦୀ ଆକ୍ରମଣକୁ ତୀବ୍ର ନିନ୍ଦା କରିଛନ୍ତି । ଏହି ଘଟଣାରେ ମୃତ ବ୍ୟକ୍ତିମାନଙ୍କ ପ୍ରତି ସେ ଶୋକ ପ୍ରକାଶ କରିଛନ୍ତି । “କାବୁଲରେ ଆତଙ୍କବାଦୀ ଆକ୍ରମଣକୁ ତୀବ୍ର ନିନ୍ଦା କରିବା ସହ ମୃତକଙ୍କ ପ୍ରତି ଶୋକ ବ୍ୟକ୍ତ କରୁଛି। ଆତଙ୍କବାଦ ବିରୋଧୀ ଯୁଦ୍ଧରେ ଆଫଗାନିସ୍ତାନ ସହିତ ଭାରତ ଏକାଠି ରହିଛି”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଗୁଜରାଟର ନଭସାରି ଠାରେ ଏକ ସଡକ ଦୁର୍ଘଟଣାରେ ହୋଇଥିବା ପ୍ରାଣହାନୀରେ ପ୍ରଧାନମନ୍ତ୍ରୀଙ୍କ ଶୋକ ବ୍ୟକ୍ତ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁଜରାଟର ନଭସାରି ଠାରେ ଏକ ସଡକ ଦୁର୍ଘଟଣା ଯୋଗୁଁ ହୋଇଥିବା ପ୍ରାଣହାନୀରେ ଗଭୀର ଶୋକ ବ୍ୟକ୍ତ କରିଛନ୍ତି । ଶ୍ରୀ ମୋଦୀ ନଭସାରି, ଗୁଜରାଟ ଠାରେ ସଡକ ଦୁର୍ଘଟଣା ପୀଡିତଙ୍କ ପାଇଁ ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠି (ପିଏମଏନଆରଏଫ)ରୁ ଅନୁକମ୍ପାମୂଳକ ସହାୟତା ରାଶି ଘୋଷଣା କରିଛନ୍ତି । ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି; “ନଭସାରି ଠାରେ ସଡକ ଦୁର୍ଘଟଣାଜନିତ ପ୍ରାଣହାନୀ ପାଇଁ ଦୁଃଖିତ । ଶୋକସନ୍ତପ୍ତ ପରିବାରଗୁଡିକୁ ସମବେଦନା । ଆହତମାନଙ୍କ ଦ୍ରୁତ ଆରୋଗ୍ୟ କାମନା କରୁଛି । ମୃତକଙ୍କ ନିକଟତମ ପରିଜନଙ୍କୁ ପିଏମଏନଆରଏଫରୁ ୨ ଲକ୍ଷ ଟଙ୍କା ଲେଖାଏଁ ଓ ଆହତମାନଙ୍କୁ ୫୦ ହଜାର ଟଙ୍କା ଲେଖାଏଁ ଅନୁକମ୍ପାମୂଳକ ସହାୟତା ରାଶି ପ୍ରଦାନ କରାଯିବ: ପ୍ରଧାନମନ୍ତ୍ରୀ ମୋଦୀ”
ପିମ୍ପ୍ରିସ୍ଥିତ ରାଷ୍ଟ୍ରାୟତ ହିନ୍ଦୁସ୍ଥାନ ଏଣ୍ଟିବାୟୋଟିକ୍ସ ଲିମିଟେଡର ଅବସ୍ଥା ସୁଧାରିବା ପାଇଁ ବିକ୍ରୀ ହେବ ବଳକା ଜମି

ମହାରାଷ୍ଟ୍ରର ପୁଣେଠାରେ ଥିବା ହିନ୍ଦୁସ୍ଥାନ ଏଣ୍ଟିବାୟୋଟିକ୍ସ ଲିମିଟେଡ (ଏଚଏଏଲ)ର ଆବଶ୍ୟକତାଠାରୁ ଅଧିକ ଜମିର କିଛି ଅଂଶ ଏବଂ ଖାଲିପଡିଥିା ଜମିକୁ ବିକ୍ରୀ କରି ଏହାର ବକେୟା ଦେୟ ପଇଠ କରାଯିବ । ଏହି ନିଷ୍ପତି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ବୈଠକରେ ଆଜି ଅନୁମୋଦିତ ହୋଇଛି । ପ୍ରସ୍ତାବ ଅନୁସାରେ ହିନ୍ଦୁସ୍ଥାନ ଏଣ୍ଟିବାୟୋଟିକ୍ସ ଲିମିଟେଡର ଆବଶ୍ୟକତାଠାରୁ ଅଧିକ ଏବଂ ଖାଲି ପଡିଥିବା ୮୭.୭୦ ଏକର ଜମି ବିକ୍ରୀ (ନିଲାମୀ ମୂଲ୍ୟକୁ ଦେଖି ଏବଂ ବିଆଇଏଫଆର ନିର୍ଦ୍ଦେଶାବଳୀ ଅନୁସାରେ କେତେ ଜମି ବିକ୍ରୀ କରାଯିବ ତାହା ସ୍ଥିର କରାଯିବ) କରାଯାଇ ୮୨୧. ୧୭ କୋଟି ଟଙ୍କାର ଦେୟ ପଇଠ କରାଯିବ । ଏଥିପାଇଁ ଅଧିତ୍ୟାଗ ଏବଂ ସ୍ଥଗିତକରଣ ପରେ ୮୨୧.୧୭ କୋଟି ଟଙ୍କା ପାଇଁ କେନ୍ଦ୍ର/ରାଜ୍ୟ ସରକାରୀ ବିଭାଗ, ସରକାରୀ ସଂସ୍ଥା, କେନ୍ଦ୍ର/ ରାଜ୍ୟ ପିଏସୟୁ, ସ୍ୱୟଂଚାଳିତ ସଂସ୍ଥା, ନଗର ଉନ୍ନୟନ ପ୍ରାଧିକରଣମାନଙ୍କ ମଧ୍ୟରେ ପ୍ରତିଯୋଗିତା ବୃଦ୍ଧି କରାଯିବ । ଭାରତ ସରକାରଙ୍କ ଋଣ ଏବଂ ସୁଧ ବାବଦକୁ ୩୦୭.୨୩ କୋଟି ଟଙ୍କା (୩୦.୦୯. ୨୦୧୭ ସୁଦ୍ଧା ମୂଳ ରାଶି ୧୮୬.୯୬ କୋଟି ଏବଂ ସୁଧ ବାବଦକୁ ୧୨୦.୨୭ କୋଟି ଟଙ୍କା) ଏବଂ ବିଭିନ୍ନ ଦେୟର ସ୍ଥଗିତକରଣ ପରେ ୧୨୮.୬୮ କୋଟି ଟଙ୍କା ରହିଛି । ମଜୁରୀ, ବେତନ ଏବଂ ଅନ୍ୟ ଗୁରୁତ୍ୱପୂର୍ଣ୍ଣ ଖର୍ଚ୍ଚ ପାଇଁ ତକ୍ରାଳ ୧୦୦ କୋଟି ଟଙ୍କାର ଋଣ ପ୍ରଦାନ ପାଇଁ କ୍ୟାବିନେଟରେ ଅନୁମୋଦନ ପ୍ରଦାନ କରାଯାଇଛି । ଏଚଏଏଲର ଭୂମି ବିକ୍ରୀ ପରେ ମିଳିଥିବା ଅର୍ଥରେ ସରକାରଙ୍କର ଏହି ଋଣ ପରିଶୋଧ କରାଯିବ । ଏହି ଅନୁମୋଦନ କଂପାନୀର ଆଗାମୀ ଦିନଗୁଡିକରେ ପୁନର୍ବାସ, ରଣନୀତିକ ବିକ୍ରୀ ବା ବନ୍ଦ କରିବା ଭଳି ମହତ୍ତ୍ଵପୂର୍ଣ୍ଣ ଭଳି ବିଭିନ୍ନ କ୍ଷେତ୍ରରେ ନିଷ୍ପତି କରିବା ପାଇଁ ସରକାରଙ୍କୁ ସହାୟକ ହେବ । ଯୋଜନାର କାର୍ଯ୍ୟାନ୍ୱୟନ ଉପରେ ଏଚଏଏଲର କୋ÷ଣସି ପ୍ରକାର ଦେୟ ବକେୟା ରହିବ ନାହିଁ ଏବଂ ମନ୍ତ୍ରୀସ୍ତରୀୟ କମିଟି ସୁପାରିଶକୁ ସହଜରେ କାର୍ଯ୍ୟକାରୀ କରି ହେବ । ମହାରାଷ୍ଟ୍ରର ପୁଣେ ସ୍ଥିତ ପିମ୍ପ୍ରିଠାରେ ଏଚଏଏଲର ଥିବା ଭୂମି ବିକ୍ରୀ କରାଗଲେ କଂପାନୀର ଅବସ୍ଥା ସୁଧୁରିବ ଏବଂ କର୍ମଚାରୀମାନଙ୍କ ଦୁଃସ୍ଥିତି ଦୂର ହେବ ।
ମିଳିତ ଜାତିସଂଘ ମୁଖ୍ୟାଳୟରେ ମହାତ୍ମା ଗାନ୍ଧୀଙ୍କ ପ୍ରତିମୂର୍ତ୍ତି ପ୍ରତ୍ୟେକ ଭାରତୀୟଙ୍କୁ ଗର୍ବିତ କରିବ: ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି, ମିଳିତ ଜାତିସଂଘ ମୁଖ୍ୟାଳୟରେ ମହାତ୍ମା ଗାନ୍ଧୀଙ୍କ ପ୍ରତିମୂର୍ତ୍ତି ପ୍ରତ୍ୟେକ ଭାରତୀୟଙ୍କୁ ଗର୍ବିତ କରିବ । ଜାତିସଂଘ ମହାସଚିବ ଆଣ୍ଟୋନିଓ ଗୁତେରେସଙ୍କ ଏକ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି; “@ରେ ମହାତ୍ମା ଗାନ୍ଧୀଙ୍କ ପ୍ରତିମୂର୍ତ୍ତି ପ୍ରତ୍ୟେକ ଭାରତୀୟଙ୍କୁ ଗର୍ବିତ କରିବ । ଗାନ୍ଧୀବାଦୀ ବିଚାର ଓ ଆଦର୍ଶ ଆମ ଗ୍ରହକୁ ଆହୁରି ସମୃଦ୍ଧ କରୁ ଏବଂ ନିରନ୍ତର ବିକାଶକୁ ଆଗେଇ ନେଉ ।”
ଲାଭ ସ୍ଥାନାନ୍ତରଣ ନିରାକରଣ ଲାଗି ବହୁପକ୍ଷୀୟ ସମ୍ମେଳନକୁ କେନ୍ଦ୍ର କ୍ୟାବିନେଟର ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଭାରତ ଦ୍ୱାରା ମୂଳ କ୍ଷରଣ (Base Erosion) ଏବଂ ଲାଭ ସ୍ଥାନାନ୍ତରଣ ନିରାକରଣ କରିବା ଲାଗି ଟିକସ ସନ୍ଧି ଲାଗୁ କରିବା ନିମନ୍ତେ ବହୁପକ୍ଷୀୟ ସମ୍ମେଳନକୁ ଅନୁମୋଦନ ମିଳିଛି । ପୂର୍ବରୁ ଟିକସ ବ୍ୟବସ୍ଥାରେ ରହିଥିବା ଶୂନ୍ୟସ୍ଥାନ ଏବଂ ତାରତମ୍ୟର ଉପଯୋଗ କରାଯାଇ କମ ଟିକସ କିମ୍ବା ଆଦୌ ଟିକସ ଆଦାୟ କରାଯାଉନଥିବା ଅଂଚଳକୁ ଲାଭ ସ୍ଥାନାନ୍ତର କରାଯାଉଥିଲା, ଯେଉଁଠି କୌଣସି ଅର୍ଥନୈତିକ କାର୍ଯ୍ୟକଳାପ ନଥିଲା, ଫଳରେ କର୍ପୋରେଟ ଟିକସକୁ ସମ୍ପୂର୍ଣ୍ଣ କିମ୍ବା ଆଂଶିକ ପରିଷୋଧ କରାଯାଉନଥିଲା । ତେଣୁ ମୂଳ କ୍ଷରଣ ଏବଂ ଲାଭ ସ୍ଥାନାନ୍ତରଣ ନିରାକରଣ ପାଇଁ ଟିକସ ଯୋଜନା ପ୍ରସ୍ତୁତ କରିବା ମାଧ୍ୟମରେ ଓଇସିଡି/ଜି 20 ବିଇପିଏସ ପ୍ରକଳ୍ପ ଦ୍ୱାରା ଏହି ପ୍ରଥା କାର୍ଯ୍ୟକାରୀ କରାଯିବା ଲାଗି ନିଷ୍ପତ୍ତି ହୋଇଛି । ବିଇପିଏସକୁ ସମ୍ପୂର୍ଣ୍ଣ ବିସ୍ତୃତ ଭାବେ କାର୍ଯ୍ୟକାରୀ କରିବା ଲାଗି ଚୂଡ଼ାନ୍ତ ବିଇପିଏସ୍ ପ୍ରକଳ୍ପରେ 15ଟି କାର୍ଯ୍ୟଧାରା ଯୋଗ କରାଯାଇଛି । ଚୂଡ଼ାନ୍ତ ବିଇପିଏସ୍ ପ୍ୟାକେଜ୍ ଲାଗୁ କରିବା ପାଇଁ 3 ହଜାରରୁ ଅଧିକ ଦ୍ୱିପାକ୍ଷିକ ଟିକସ ଚୁକ୍ତିରେ ପରିବର୍ତ୍ତନର ଆବଶ୍ୟକତା ରହିଛି, ଯାହା ଅଧିକ ଚାପଯୁକ୍ତ ତଥା ସମୟସାପେକ୍ଷ । ଏହାକୁ ଦୃଷ୍ଟିରେ ରଖି ଉପରୋକ୍ତ ସମ୍ମେଳନ ଏକ ବହୁପକ୍ଷୀୟ ବ୍ୟବସ୍ଥା ଭାବେ ଦେଖାଯାଉଛି ଯାହା ବିଇପିଏସ୍ ପଦକ୍ଷେପକୁ କାର୍ଯ୍ୟକାରୀ କରିବା ଲାଗି ସହଜରେ ସମସ୍ତ ଦ୍ୱିପାକ୍ଷିକ ଟିକସ ଚୁକ୍ତି (କଭର କରୁଥିବା ଟିକସ ଚୁକ୍ତି/ସିଟିଏ)କୁ କଭର କରିବ । ଫେବୃଆରୀ 2015 ଜି-20 ରାଷ୍ଟ୍ର ଅର୍ଥମନ୍ତ୍ରୀ ଏବଂ କେନ୍ଦ୍ରୀୟ ବ୍ୟାଙ୍କ ଗଭର୍ଣ୍ଣରଙ୍କ ନିଷ୍ପତ୍ତି ଅନୁଯାୟୀ ଏପରି ବହୁପାକ୍ଷିକ ବ୍ୟବସ୍ଥା ବିକଶିତ କରିବା ଲାଗି ଏକ ଆଡହକ ଗ୍ରୁପ୍ ଗଠନ କରାଯିବ ।
ମାର୍ଚ୍ଚ ୧୮ତାରିଖରେ ବର୍ଷବ୍ୟାପି ପାଳନ ହେବାକୁ ଥିବା ମାତୃଭୂମିର ଶତବାର୍ଷିକୀ ଉତ୍ସବକୁ ଉଦଘାଟନ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବର୍ଷବ୍ୟାପି ପାଳନ ହେବାକୁ ଥିବା ଦୈନିକ ମାଲାୟାଲାମ ମାତୃଭୂମିର ଶତବାର୍ଷିକୀ ଉତ୍ସବକୁ ୧୮ ମାର୍ଚ୍ଚ ୨୦୨୨ ପୂର୍ବାହ୍ନ ୧୧ ଟାରେ ଭିଡିଓ କନଫରେନ୍ସିଂ ମାଧ୍ୟମରେ ଉଦଘାଟନ କରିବେ । ମାର୍ଚ୍ଚ ୧୮, ୧୯୨୩ ରେ ମାତୃଭୂମି କାର୍ଯ୍ୟ ଆରମ୍ଭ କରିଥିଲା । ଜାତୀୟ ସ୍ୱାର୍ଥ ପ୍ରସଙ୍ଗକୁ ଅଗ୍ରାଧିକାର ଦେବା ସହିତ ସାମାଜିକ ସଂସ୍କାର ଓ ବିକାଶ ମୂଳକ ଏଜେଣ୍ଡାକୁ ନେଇ ଆଗକୁ ବଢିବାରେ ଏହା ସମସ୍ତଙ୍କ ଠାରୁ ଆଗରେ ଥିଲା । ମାତୃଭୂମିର ୧୫ ଟି ସଂସ୍କରଣ ଏବଂ ୧୧ ଟି ସାମୟିକ ପତ୍ରିକା ଅଛି । ଆହୁରି ମଧ୍ୟ, ମାତୃଭୂମି ପୁସ୍ତକ ବିଭାଗ ସମସାମୟିକ ଆଗ୍ରହକୁ ଦୃଷ୍ଟିରେ ରଖି ବିଭିନ୍ନ ପ୍ରସଙ୍ଗରେ ଅଗ୍ରଲେଖାମାନ ପ୍ରକାଶ କରିଥାଏ ।
ଚେନ୍ନାଇ ପ୍ରତିରକ୍ଷା ପ୍ରଦର୍ଶନୀକୁ ଏପ୍ରିଲ 12 ତାରିଖରେ ଉଦ୍ଘାଟନ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏପ୍ରିଲ 12 ତାରିଖ ତାମିଲନାଡ଼ୁ ଗସ୍ତରେ ଯିବେ । ସେହି ଦିନ କାଞ୍ଚୀପୁରମ ଜିଲ୍ଲାର ଚେନ୍ନାଇ ନିକଟବର୍ତ୍ତୀ ତିରୁଭିଦାନ୍ଥଲଠାରେ ଆୟୋଜିତ ପ୍ରତିରକ୍ଷା ପ୍ରଦର୍ଶନୀର ଦଶମ ସଂସ୍କରଣକୁ ଉଦ୍ଘାଟନ କରିବେ । ଚଳିତ ବର୍ଷର ପ୍ରତିରକ୍ଷା ପ୍ରଦର୍ଶନୀର ଶୀର୍ଷକ “ଭାରତ : ପ୍ରତିରକ୍ଷା ଉତ୍ପାଦନର ନୂତନ ପେଣ୍ଠସ୍ଥଳୀ” ରଖାଯାଇଛି । ଏହି ପ୍ରଦର୍ଶନୀରେ ଭାରତର ପ୍ରତିରକ୍ଷା ବ୍ୟବସ୍ଥା ତଥା ଉପକରଣ ସାମର୍ଥ୍ୟ ପ୍ରଦର୍ଶନ କରାଯିବ । ଏଥିରେ 670ରୁ ଅଧିକ ଧରଣର ପ୍ରତିରକ୍ଷା ସରଞ୍ଜାମ ପ୍ରତର୍ଶିତ ହେବ । ଏଥିରେ 150ରୁ ଅଧିକ ଆନ୍ତର୍ଜାତିକ ପ୍ରଦର୍ଶକ ଅଂଶଗ୍ରହଣ କରିବେ ଓ ନିଜ ନିଜର ପ୍ରତିରକ୍ଷା ସାମଗ୍ରୀ ପ୍ରଦର୍ଶନ କରିବେ । ଚଳିତ ବର୍ଷ ଏହି ପ୍ରଦର୍ଶନୀରେ ଏମଏସଏମଇ ସେକ୍ଟରକୁ ଯଥେଷ୍ଟ ପ୍ରତିନିଧିତ୍ୱ ସୁଯୋଗ ପ୍ରଦାନ କରାଯାଇଛି ଏବଂ ଏହି ସେକ୍ଟର ମୋଟ ଭାରତୀୟ ପ୍ରଦର୍ଶନର ପ୍ରାୟ 15 ଭାଗ ଉପକରଣ ପ୍ରଦର୍ଶନ କରିବ । ଅନ୍ୟ ଯେଉଁ ଭାରତୀୟ ସଂସ୍ଥାମାନେ ଏହି ପ୍ରଦର୍ଶନୀରେ ଅଂଶଗ୍ରହଣ କରୁଛନ୍ତି ସେମାନଙ୍କ ମଧ୍ୟରେ ଅଛନ୍ତି – ଟାଟା, ଏଲ ଏଣ୍ଡ ଟି, କଲ୍ୟାଣୀ, ଭାରତ ଫର୍ଜ, ମହିନ୍ଦ୍ରା, ଏମକେୟୁ, ଡ଼ିଆରଡ଼ିଓ, ହାଲ୍, ବିଇଏଲ, ବିଡ଼ିଏଲ, ବିଇଏମଏଲ, ଏମଡ଼ିଏଲ, ଜିଆରଏସଇ, ଜିଏସଏଲ, ଏଚଏସଏଲ, ମିଧାନୀ, ଗୋଳାବାରୁଦ କାରଖାନା ତଥା ଅନ୍ୟାନ୍ୟ ବହୁ ପ୍ରତିରକ୍ଷା ସାମଗ୍ରୀ ନିର୍ମାଣକାରୀ ସଂସ୍ଥା । ସେହିଭଳି ଏହି ପ୍ରଦର୍ଶନୀରେ ଅଂଶଗ୍ରହଣ କରୁଥିବା ପ୍ରମୁଖ ଆନ୍ତର୍ଜାତିକ ପ୍ରତିରକ୍ଷା ନିର୍ମାଣକାରୀ ସଂସ୍ଥାମାନଙ୍କ ମଧ୍ୟରେ ଲକହୀଡ଼ ମାର୍ଟିନ, ବୋଇଂ (ଆମେରିକା), ସାବ୍ (ସ୍ୱୀଡ଼େନ), ଏୟାର ବସ୍, ରାଫେଲ୍ (ଫ୍ରାନ୍ସ), ରୋଜୋନବୋରୋନ ଏକ୍ସପୋର୍ଟ୍ସ, ୟୁନାଇଟେଡ଼ ସିପବିଲ୍ଡିଂ (ରୁଷିଆ), ବିଏଇ ସିଷ୍ଟମ୍ସ (ବ୍ରିଟେନ୍), ସିବାତ (ଇସ୍ରାଏଲ), ୱାର୍ଟସିଲା (ଫିନଲାଣ୍ଡ), ରୋହଡ଼୍ ଏଣ୍ଡ୍ ସ୍ୱାର୍ଜ ( ଜର୍ମାନୀ) ତଥା ଆହୁରି ଅନେକ ପ୍ରତିଷ୍ଠିତ ସଂସ୍ଥା ରହିଛନ୍ତି । ପ୍ରଧାନମନ୍ତ୍ରୀ ତାଙ୍କର ତାମିଲନାଡ଼ୁ ଗସ୍ତ କାଳରେ ଚେନ୍ନାଇର ଆଦ୍ୟାରସ୍ଥିତ କ୍ୟାନସର ପ୍ରତିଷ୍ଠାନ ପରିଦର୍ଶନ କରିବେ । ସେ ଏହି ଅବସରରେ ସେଠାରେ ଏକ ହୀରକ ଜୁବିଲି ବିଲ୍ଡିଂର ଫଳକ ଉନ୍ମୋଚନ, ଶ୍ରୀପେରୁମ୍ବୁଦୁର ଠାରେ ଏକ ଉପଶମ ସେବା (ମହାବୀର ଆଶ୍ରୟ) ତଥା ଆଦ୍ୟାର କ୍ୟାନସର ପ୍ରତିଷ୍ଠାନର ଏକ ଦିବା-ଯତ୍ନ କେନ୍ଦ୍ର ତଥା ସେବିକାମାନଙ୍କ ପାଇଁ କ୍ୱାଟର ଉଦ୍ଘାଟନ କରିବେ ।
ପ୍ରୟୋଗାତ୍ମକ ବିଜ୍ଞାନ ଓ ଶିଳ୍ପ ପ୍ରଯୁକ୍ତି କ୍ଷେତ୍ରରେ ସହଯୋଗ ବୃଦ୍ଧି ଲାଗି ଭାରତ - ଦକ୍ଷିଣ କୋରିଆ ମଧ୍ୟରେ ବୁଝାମଣା ସମ୍ପର୍କରେ ଅବଗତ ହେଲେ କ୍ୟାବିନେଟ

ପ୍ରୟୋଗାତ୍ମକ ବିଜ୍ଞାନ ଏବଂ ଶିଳ୍ପ ପ୍ରଯୁକ୍ତି କ୍ଷେତ୍ରରେ ସହଯୋଗ ବୃଦ୍ଧି ଲାଗି ଭାରତ ଏବଂ ଦକ୍ଷିଣ କୋରିଆ ମଧ୍ୟରେ ବୁଝାମଣା (ଏମଓୟୁ) ସମ୍ପର୍କରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟଙ୍କୁ ଅବଗତ କରାଯାଇଛି । ଦକ୍ଷିଣ କୋରିଆ ରାଷ୍ଟ୍ରପତିଙ୍କ ଭାରତ ଗସ୍ତ ସମୟରେ ନୂଆଦିଲ୍ଲୀଠାରେ 9 ଜୁଲାଇ, 2018ରେ ଏହି ବୁଝାମଣା ସ୍ୱାକ୍ଷରିତ ହୋଇଥିଲା । ଏହି ଏମଓୟୁର ଲକ୍ଷ୍ୟ ଏବଂ ଉଦ୍ଦେଶ୍ୟ ହେଉଛି ପ୍ରୟୋଗାତ୍ମକ ବିଜ୍ଞାନ ଏବଂ ଶିଳ୍ପ ପ୍ରଯୁକ୍ତି କ୍ଷେତ୍ରରେ ଦ୍ୱିପାକ୍ଷିକ ସହଯୋଗକୁ ପ୍ରୋତ୍ସାହନ ଦେବା । ଏହାର ଉଦ୍ଦେଶ୍ୟ ନିରନ୍ତର ବିକାଶକୁ ପ୍ରୋତ୍ସାହନ ଦେବା ଏବଂ ଜୀବନର ଗୁଣବତ୍ତାକୁ ବଢ଼ାଇବା ।
ଋଷ ରାଷ୍ଟ୍ରପତି ମହାମହିମ ଭ୍ଲାଦିମିର ପୁଟିନଙ୍କ ସହ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଟେଲିଫୋନ ବାର୍ତ୍ତାଳାପ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଋଷ ରାଷ୍ଟ୍ରପତି ଭ୍ଲାଦିମିର ପୁଟିନଙ୍କ ସହ ଟେଲିଫୋନ ବାର୍ତ୍ତାଳାପ କରିଛନ୍ତି । ଉଭୟ ନେତା ରାଷ୍ଟ୍ରପତି ପୁଟିନଙ୍କ ଡିସେମ୍ବର, ୨୦୨୧ରେ ଭାରତ ଗସ୍ତ ବେଳେ ନିଆଯାଇଥିବା ନିଷ୍ପତ୍ତିଗୁଡିକର କାର୍ଯ୍ୟାନ୍ୱୟନ ସମ୍ପର୍କରେ ସମୀକ୍ଷା କରିଥିଲେ । ବିଶେଷତଃ କୃଷି ସାମଗ୍ରୀ, ସାର ଓ ଔଷଧୀୟ ସାମଗ୍ରୀ କ୍ଷେତ୍ରରେ ଦ୍ୱିପାକ୍ଷିକ ବାଣିଜ୍ୟକୁ ପ୍ରୋତ୍ସାହିତ କରିବା ପାଇଁ ସେମାନେ ମତ ବିନିମୟ କରିଥିଲେ । ଦୁଇ ନେତା ଆନ୍ତର୍ଜାତିକ ଶକ୍ତି ଓ ଖାଦ୍ୟ ବଜାରର ସ୍ଥିତି ସମେତ ବିଭିନ୍ନ ବୈଶିକ ପ୍ରସଙ୍ଗରେ ଆଲୋଚନା କରିଥିଲେ । ୟୁକ୍ରେନରେ ଜାରି ରହିଥିବା ସ୍ଥିତି ପରିପ୍ରେକ୍ଷୀରେ ପ୍ରଧାନମନ୍ତ୍ରୀ ଆଲୋଚନା ଓ କୂଟନୀତି ସପକ୍ଷରେ ଭାରତର ଦୀର୍ଘସ୍ଥାୟୀ ଦୃଷ୍ଟିକୋଣକୁ ଦୋହରାଇ ଥିଲେ । ଉଭୟ ନେତା ବିଶ୍ୱ ଓ ଦ୍ୱିପାକ୍ଷିକ ପ୍ରସଙ୍ଗରେ ନିୟମିତ ଆଲୋଚନା ଜାରି ରଖିବାକୁ ସହମତ ହୋଇଥିଲେ ।
ୟୁନେସ୍କୋର ଐତିହ୍ୟ ତାଲିକାରେ କୋଲକାତା ଦୁର୍ଗା ପୂଜା ଚିତ୍ରିତ ହୋଇଥିବାରୁ ପ୍ରଧାନମନ୍ତ୍ରୀ ଖୁସି ବ୍ୟକ୍ତ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୟୁନେସ୍କୋର ଐତିହ୍ୟ ତାଲିକାରେ କୋଲକାତା ଦୁର୍ଗାପୂଜା ଚିତ୍ରିତ ହୋଇଥିବାରୁ ଖୁସି ବ୍ୟକ୍ତ କରିଛନ୍ତି । ୟୁନେସ୍କୋର ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି; “ପ୍ରତ୍ୟେକ ଭାରତୀୟଙ୍କ ପାଇଁ ଏହା ବଡ ଗର୍ବ ଏବଂ ଆନନ୍ଦର ବିଷୟ! ଦୁର୍ଗା ପୂଜା ଆମର ପରମ୍ପରା ଏବଂ ନୈତିକତାକୁ ସର୍ବୋତ୍ତମ ଆଲୋକପାତ କରେ ଏବଂ, କୋଲକାତାର ଦୁର୍ଗା ପୂଜା ଏକ ଅଭିଜ୍ଞତା ଯାହା ସମସ୍ତଙ୍କ ପାଖରେ ରହିବା ଆବଶ୍ୟକ ।”
ପ୍ରଧାନମନ୍ତ୍ରୀଙ୍କ ସିଓପି୨୬ ଗ୍ଲାସଗୋଠାରେ ଅଭିଭାଷଣ

ମହାମହିମଗଣ ମୋ ବନ୍ଧୁ ବୋରିସ ମୋତେ ଉପଯୋଗୀକରଣ ଭଳି ଗୁରୁତ୍ୱପୂର୍ଣ୍ଣ ବିଷୟ ଉପରେ ମୋର ମତ ରଖିବା ପାଇଁ ସୁଯୋଗ ଦେଇଥିବାରୁ ଧନ୍ୟବାଦ । ବୈଶ୍ୱିକ ଜଳବାୟୁ ଆଲୋଚନାରେ ତୀବ୍ରତା ହ୍ରାସ ଯେପରି ଗୁରୁତ୍ୱ ପାଇଛି, ଉପଯୋଗୀକରଣ ତାହା ପାଇନାହିଁ । ଜଳବାୟୁ ପରିବର୍ତ୍ତନ ଯୋଗୁଁ ଅଧିକ କ୍ଷତିଗ୍ରସ୍ତ ହେଉଥିବା ବିକାଶମୁଖୀ ଦେଶମାନଙ୍କ ନିମନ୍ତେ ଏହା ଏକ ଅନ୍ୟାୟ । ଭାରତ ସମେତ ଅନେକ ବିକାଶମୁଖୀ ରାଷ୍ଟ୍ରରେ ଜଳବାୟୁ ପରିବର୍ତ୍ତନ ଏକ ବିରାଟ ଆହ୍ୱାନ ସୃଷ୍ଟି କରିଥାଏ । ପ୍ରମୁଖ ପ୍ରଣାଳୀରେ ପରିବହନ, ଅସମୟ ବର୍ଷା, ବନ୍ୟା ଓ ଝଡ଼ ଯୋଗୁଁ ଫସଲ ନଷ୍ଟ ହୋଇଥାଏ । ପାନୀୟ ଜଳ ଉତ୍ସଠାରୁ କମ ମୂଲ୍ୟ ଘର ପର୍ଯ୍ୟନ୍ତ ସବୁ ଜଳବାୟୁ ପରିବର୍ତ୍ତନ ଯୋଗୁଁ ନମନୀୟ ହୋଇପଡେ । ମହାମହିମଗଣ ଏ ସମ୍ପର୍କରେ ମୋର ତିନିଟି ମତ ରହିଛି । ପ୍ରଥମ ହେଲା ଆମକୁ ଉପଯୋଗୀକରଣକୁ ଆମ ବିକାଶ ନୀତି ଓ ପ୍ରକଳ୍ପରେ ମୁଖ୍ୟ ସ୍ଥାନ ଦେବାକୁ ପଡିବ । ନଲ ସେ ଜଲ ବା ସମସ୍ତଙ୍କ ନିମନ୍ତେ ଟ୍ୟାପପାଣି, ସ୍ୱଚ୍ଛ ଭାରତ- ନିର୍ମଳ ଭାରତ ଅଭିଯାନ ଓ ଉଜ୍ଜ୍ୱଳା, ସ୍ୱଚ୍ଛ ରୋଷେଇ ଇନ୍ଧନ ଭାରତରେ କେବଳ ଉପଯୋଗୀକରଣ ସୁବିଧା ନୁହଁ ବରଂ ନାଗରିକମାନଙ୍କ ଜୀବନରେ ମଧ୍ୟ ଗୁଣାତ୍ମକ ପରିବର୍ତ୍ତନ ଆଣିଛି । ଦ୍ୱିତୀୟ ଅନେକ ପରମ୍ପରାଗତ ଗୋଷ୍ଠୀଙ୍କ ପ୍ରକୃତି ସହ ତାଳ ଦେଇ ଜୀବନ ଜୀଇଁବାର ମଧ୍ୟ ଅଭିଜ୍ଞତା ରହିଛି । ଏହି ପାରମ୍ପରିକ ଅଭ୍ୟାସଗୁଡିକୁ ଆମର ଉପଯୋଗୀକରଣ ନୀତିର ନାଯ୍ୟ ଗୁରୁତ୍ୱ ଦେବାକୁ ପଡିବ । ଏହି ଜ୍ଞାନର ସ୍ରୋତ ମଧ୍ୟ ବିଦ୍ୟାଳୟ ପାଠ୍ୟକ୍ରମରେ ନିଶ୍ଚିତ ସାମିଲ ହେବା ଆବଶ୍ୟକ । ତାହା ହେଲେ ଯାଇ ଏହା ନୂତନ ବଂଶଧରମାନଙ୍କୁ ପ୍ରସନ୍ନ କରିବ । ସ୍ଥାନୀୟ ପରିସ୍ଥିତି ଅନୁସାରେ ଜୀବନଧାରଣକୁ ଆପଣାଇଲେ ଏହା ଉପଯୋଗୀକରଣର ଗୁରୁତ୍ୱପୂର୍ଣ୍ଣ ସ୍ତମ୍ଭ ବିବେଚିତ ହେବ । ତୃତୀୟତଃ ଉପଯୋଗୀକରଣ ସ୍ଥାନୀୟ ଆବଶ୍ୟକତା ଅନୁଯାୟୀ ହୋଇପାରେ, ମାତ୍ର ଅନଗ୍ରସର ଦେଶଗୁଡିକ ନିମନ୍ତେ ବୈଶ୍ୱିକ ସହାୟତା ପ୍ରଦାନ କରାଯିବା ଉଚିତ । ସ୍ଥାନୀୟ ଉପଯୋଗୀକରଣର ବୈଶ୍ୱିକ ସହାୟତା ଦୃଷ୍ଟିରୁ ଭାରତ ବିପର୍ଯ୍ୟୟ ନମନୀୟ ଭିତ୍ତିଭୂମି ସମନ୍ୱିତ ଧାରାକୁ ଗ୍ରହଣ କରିଛି । ଏହି ପଦକ୍ଷେପ ପ୍ରତ୍ୟେକ ଆପଣାଇବାକୁ ମୁଁ ଅନୁରୋଧ କରୁଛି । ଧନ୍ୟବାଦ ।
ଜାତୀୟ ସଂହତି ପାଇଁ ସର୍ଦ୍ଦାର ପଟେଲ ପୁରସ୍କାର ଘୋଷଣା କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗତକାଲି କେବାଡିଆଠାରେ ଅନୁଷ୍ଠିତ ଡିଜିପି/ଆଇଜିପି ସମ୍ମିଳନୀରେ ଜାତୀୟ ସଂହତି ପାଇଁ ପ୍ରତିବର୍ଷ ସର୍ଦ୍ଦାର ପଟେଲ ପୁରସ୍କାର ପ୍ରଦାନ କରାଯିବା ନେଇ ଘୋଷଣା କରିଛନ୍ତି । ଜାତୀୟ ସଂହତିକୁ ସୁଦୃଢ଼ କରିବା ଦିଗରେ ଅସାଧାରଣ ଓ ଉଲ୍ଲେଖନୀୟ ପ୍ରୟାସ ନିମନ୍ତେ ଏହି ପୁରସ୍କାର ପ୍ରଦାନ କରାଯିବ । “ଭାରତକୁ ଏକାଠି କରିବା ପାଇଁ ସର୍ଦ୍ଦାର ପଟେଲ ତାଙ୍କ ଜୀବନ ଉତ୍ସର୍ଗ କରିଥିଲେ । ଜାତୀୟ ସଂହତି ପାଇଁ ଏହି ପୁରସ୍କାର ସର୍ଦ୍ଦାର ପଟେଲଙ୍କ ପାଇଁ ଏକ ଯଥାର୍ଥ ସମ୍ମାନ ହେବ ଏବଂ ଭାରତର ଏକତା ତଥା ଜାତୀୟ ସଂହତିକୁ ସୁଦୃଢ଼ କରିବା ଦିଗରେ ଏହା ଆହୁରି ଅଧିକ ବ୍ୟକ୍ତିଙ୍କୁ ଅନୁପ୍ରାଣିତ କରିବ,” ବୋଲି ପ୍ରଧାନମନ୍ତ୍ରୀ ପ୍ରକାଶ କରିଛନ୍ତି ।
ପ୍ରଧାନମନ୍ତ୍ରୀଙ୍କ ‘ମନ କୀ ବାତ’ ସମ୍ଭାଷଣ ପାଇଁ ନୂଆ ତଥ୍ୟ ଆହ୍ୱାନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗତ ୮୭ ମାସ ହେଲା ମାସର ପ୍ରତି ଶେଷ ରବିବାରରେ ନିଜର ମନକଥାକୁ ଦେଶବାସୀଙ୍କ ସହ କଥୋପକଥନ ମାଧ୍ୟମରେ ପ୍ରକାଶ କରି ଆସୁଛନ୍ତି । ଆସନ୍ତା ୮୮ତମ ସମ୍ଭାଷଣ ଏପ୍ରିଲ ୨୪ ତାରିଖ ଦିନ ଅନୁଷ୍ଠିତ ହେବ । ଏଥିରେ ପ୍ରଧାନମନ୍ତ୍ରୀ ଦେଶବାସୀଙ୍କୁ ସମ୍ବୋଧନ କରିବେ । ଏଥି ସହିତ ସମାଜର ସବା ତଳ ସ୍ତରରେ ଘଟୁଥିବା ଉଲ୍ଲେଖନୀୟ ଘଟଣା କିମ୍ବା ସମାଜକୁ ବଦଳାଇ ଦେବା ଭଳି ବ୍ୟକ୍ତିଙ୍କ ସମ୍ପର୍କରେ ଜାଣିଥିଲେ ଏସବୁକୁ ନେଇ ଅଂଶ ଗ୍ରହଣ ପାଇଁ ମଧ୍ୟ ପ୍ରଧାନମନ୍ତ୍ରୀ ସମସ୍ତଙ୍କୁ ଆହ୍ୱାନ ଦେଇଛନ୍ତି । ଏସବୁକୁ ମାଇଁ ଗଭ, ନମୋ ଆପ କିମ୍ବା ୧୮୦୦୧୧୭୮୦୦ ଟେଲିଫୋନ ନମ୍ବରକୁ ଡାଏଲ କରି ଯେ କୌଣସି ଦେଶବାସୀ ଜଣାଇ ପାରିବେ । ଏହି ଟେଲିଫୋନରେ ସେମାନଙ୍କ ଚିନ୍ତାଧାରା ଏବଂ ଅଭିଜ୍ଞତା ରେକର୍ଡ କରାଯାଇପାରିବ । ଏଥିପଇଁ ପ୍ରଧାନମନ୍ତ୍ରୀ ଟୁଇଟ ଯୋଗେ ଜନସାଧାରଣଙ୍କୁ ଅନୁରୋଧ ମଧ୍ୟ କରିଛନ୍ତି ।
ସଫଳ ଭାରତ ପରିକ୍ରମା ପଦଯାତ୍ରା ସମ୍ପନ୍ନ କରି ପ୍ରଧାନମନ୍ତ୍ରୀଙ୍କୁ ଭେଟିଲେ ଶ୍ରୀ ସୀତାରାମ କେଦିଲାୟା

ସଫଳତାର ସହିତ ଭାରତ ପରିକ୍ରମା ପଦଯାତ୍ରା ସମ୍ପନ୍ନ କରି ଶ୍ରୀ ସୀତାରାମ କେଦିଲାୟା ଆଜି ନୂଆଦିଲ୍ଲୀରେ ପ୍ରଧାନମନ୍ତ୍ରୀଙ୍କୁ ସାକ୍ଷାତ କରିଛନ୍ତି । ଶ୍ରୀ କେଦିଲାୟା ଅଗଷ୍ଟ 9, 2012 ରେ କନ୍ୟାକୁମାରୀରୁ ତାଙ୍କ ପଦଯାତ୍ରା ଆରମ୍ଭ କରିଥିଲେ ଏବଂ ତାହା ପୁଣି ସେହି କନ୍ୟାକୁମାରୀରେ ହିଁ ଜୁଲାଇ 9 ତାରିଖରେ ପରିସମାପ୍ତି ହୋଇଥିଲା । ପରିକ୍ରମା ଯାତ୍ରା କାଳରେ, ଶ୍ରୀ କେଦିଲାୟା 9,000 ଗ୍ରାମକୁ ପ୍ରତ୍ୟକ୍ଷ ଭାବେ ପହଞ୍ଚିଥିଲେ । ତାଙ୍କ ଯାତ୍ରାର ସନ୍ଦେଶ ପରୋକ୍ଷ ଭାବେ ଅତିରିକ୍ତ 20,000 ଗ୍ରାମରେ ପହଞ୍ଚି ପାରିଥିଲା । ଏହି ଭାରତ ପରିକ୍ରମା ବେଳେ ଶ୍ରୀ କେଦିଲାୟା ଲକ୍ଷାଧିକ ଚାଷୀ ଓ ଗ୍ରାମାଞ୍ଚଳ ଯୁବଗୋଷ୍ଠୀଙ୍କୁ ଭେଟି ମତ ବିନିମୟ କରିବାର ଅପୂର୍ବ ସୁଯୋଗ ପାଇଥିଲେ । ଶ୍ରୀ କେଦିଲାୟାଙ୍କ ପ୍ରୟାସକୁ ବେଶ ପ୍ରଶଂସା କରି ପ୍ରଧାନମନ୍ତ୍ରୀ ତାଙ୍କ ଭବିଷ୍ୟତ କାର୍ଯ୍ୟକ୍ରମ ଲାଗି ଶୁଭକାମନା ଜଣାଇଥିଲେ ।
ଗୁରୁ ରବିଦାସଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଜଣାଇଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁରୁ ରବିଦାସଙ୍କ ଜୟନ୍ତୀ ଅବସରରେ ତାଙ୍କ ସ୍ମୃତି ପ୍ରତି ଗଭୀର ଶ୍ରଦ୍ଧାଞ୍ଜଳି ଜଣାଇଛନ୍ତି । “ଗୁରୁ ରବିଦାସଙ୍କ ଜୟନ୍ତୀର ସ୍ଵତନ୍ତ୍ର ଅବସରରେ ମୁଁ ଏହି ମହାନ ଆତ୍ମା ପ୍ରତି ପ୍ରଣିପାତ କରୁଛି । ତାଙ୍କର ପବିତ୍ର ଭାବନା ଓ ଆଦର୍ଶ ସମାଜ ଉପରେ ଗଭୀର ପ୍ରଭାବ ପକାଇ ପାରିଛି । ଗୁରୁ ରବିଦାସ ସଦ୍ଭାବ, ସାମ୍ୟତା ଓ ଅନୁକମ୍ପା ଉପରେ ବେଶ ଗୁରୁତ୍ଵ ଦେଉଥିଲେ ଯାହାକି ଭାରତୀୟ ସଂସ୍କୃତିର ମୂଳ ବିନ୍ଦୁ ରହିଆସିଛି,” ବୋଲି ପ୍ରଧାନମନ୍ତ୍ରୀ ତାଙ୍କ ବାର୍ତ୍ତାରେ କହିଛନ୍ତି ।
ପ୍ରଧାନମନ୍ତ୍ରୀ “Uniting India: Sardar Patel” ଶୀର୍ଷକ ପ୍ରଦର୍ଶନୀକୁ କଲେ ଉଦ୍ଘାଟନ,

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ନୂଆଦିଲ୍ଲୀର ପ୍ରଗତି ମୈଦାନରେ “atel” ଶୀର୍ଷକ ଡିଜିଟାଲ ପ୍ରଦର୍ଶନୀକୁ ଉଦ୍ଘାଟନ କରିଥିଲେ । ପ୍ରଧାନମନ୍ତ୍ରୀ ଏହି ଅବସରରେ “ଏକ ଭାରତ ଶ୍ରେଷ୍ଠ ଭାରତ” ଅଭିଯାନର ମଧ୍ୟ ଶୁଭାରମ୍ଭ କରିଥିଲେ । ପ୍ରତ୍ୟେକ ରାଜ୍ୟ ଏବଂ ଏହାର ଜନସାଧାରଣ ପରସ୍ପରକୁ ଚିହ୍ନିବା ଓ ଜାଣିବା ହେଉଛି ଏହି ଅଭିଯାନର ମୂଳ ଉଦ୍ଦେଶ୍ୟ । ଏହା ଦେଶରେ ବିବିଦ୍ଧତା ମଧ୍ୟରେ ଏକତାର ଭାବନାକୁ ବିକଶିତ ଓ ମଜବୁତ କରିବ । “ଏକ ଭାରତ ଶ୍ରେଷ୍ଠ ଭାରତ” କାର୍ଯ୍ୟକ୍ରମ ଅଧୀନରେ ଆଜି ବିଭିନ୍ନ ରାଜ୍ୟ ମଧ୍ୟରେ ୬ ଟି ବୁଝାମଣା ପତ୍ର ସ୍ଵାକ୍ଷରିତ ହୋଇଛି । ଏହି ଅବସରରେ ଉଦ୍ବୋଧନ ଦେଇ ପ୍ରଧାନମନ୍ତ୍ରୀ ମହାନ ରାଷ୍ଟ୍ର ନାୟକ ସର୍ଦ୍ଦାର ପଟେଲଙ୍କ ଅମ୍ଳାନ ସ୍ମୃତି ପ୍ରତି ଗଭୀର ଶ୍ରଦ୍ଧାଞ୍ଜଳି ଅର୍ପଣ କରିଥିଲେ । ସେ କହିଥିଲେ ଯେ, ରାଷ୍ଟ୍ର ଗଠନରେ ପଟେଲଙ୍କ ମହନୀୟ ଅବଦାନ ରହିଛି । ଲୋକେ ଏହିଭଳି ମହାପୁରୁଷଙ୍କୁ କେବେହେଲେ ଭୁଲି ପାରିବେ ନାହିଁ । ଭାରତରେ ତତ୍କାଳୀନ ଦେଶୀୟ ତଥା ସାମନ୍ତ ରାଜ୍ୟମାନଙ୍କର ମିଶ୍ରଣ ଓ ଦେଶ ଏକତ୍ରିକରଣରେ ସର୍ଦ୍ଦାର ପଟେଲଙ୍କ ଐକାନ୍ତିକ ଅବଦାନ ଏବଂ ଭୂମିକା ସମ୍ପର୍କରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ବିଶେଷ ଭାବେ ସ୍ମୃତିଚାରଣ କରିଥିଲେ । ପ୍ରଧାନମନ୍ତ୍ରୀ ଏହି ଅବସରରେ ଅନେକ ଉଦାହରଣର ଅବତାରଣା କରି “ଏକ ଭାରତ ଶ୍ରେଷ୍ଠ ଭାରତ” କିପରି ଦେଶର ରାଜ୍ୟ ରାଜ୍ୟ ଏବଂ ଜନଗଣଙ୍କ ମଧ୍ୟରେ ପାରସ୍ପରିକ ଭାବଗତ ସମ୍ପର୍କକୁ ମଜବୁତ କରିବ ସେ ସମ୍ପର୍କରେ ବୁଝାଇଥିଲେ ।
ଗାନ୍ଧୀନଗର ଆଇଆଇଟି ରାଷ୍ଟ୍ରକୁ ଲୋକାର୍ପିତ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଆଇଆଇଟି, ଗାନ୍ଧୀନଗର ପରିସର କୋଠା ଦେଶବାସୀଙ୍କୁ ସମର୍ପିତ କରିଛନ୍ତି । ଏହି ଅବସରରେ ପ୍ରଧାନମନ୍ତ୍ରୀ ଗ୍ରାମୀଣ ଡିଜିଟାଲ ସାକ୍ଷରତା ଅଭିଯାନର ପ୍ରଶିକ୍ଷାର୍ଥୀମାନଙ୍କୁ ପ୍ରଧାନମନ୍ତ୍ରୀ ସମ୍ବର୍ଦ୍ଧିତ କରିଥିଲେ । ଗାନ୍ଧୀନଗରଠାରେ ପ୍ରଧାନମନ୍ତ୍ରୀଙ୍କ ଦ୍ଵାରା ସମ୍ବୋଧିତ ସମାବେଶରେ ବହୁ ସଂଖ୍ୟାରେ ଆଇଆଇଟି ବିଦ୍ୟାର୍ଥୀ ଯୋଗ ଦେଇଥିଲେ । ପ୍ରଧାନମନ୍ତ୍ରୀ କହିଥିଲେ ଯେ, “ଆପଣମାନେ ସମସ୍ତେ ଆଇଆଇଟି ଅନ୍ତେବାସୀ । ମୁଁ କିନ୍ତୁ ଯୁବାବସ୍ଥାରେ ଚା’ ବିକ୍ରି କରୁଥିଲି । କିଛିବର୍ଷ ପୂର୍ବେ ଠିକ ଏହି ଦିବସରେ ମୁଁ ପ୍ରଥମଥର ପାଇଁ ମୁଖ୍ୟମନ୍ତ୍ରୀ ଭାବେ ଶପଥ ନେଇଥିଲି । ସେତେବେଳ ପର୍ଯ୍ୟନ୍ତ ଜଣେ ବିଧାୟକ ମଧ୍ୟ ନଥିଲି । ସେହିଦିନ ମୁଁ ନିର୍ଣ୍ଣୟ କରିଥିଲି ଯେ, ଯାହା କରିବି ମୁଁ ମୋର ସମସ୍ତ ସାମର୍ଥ୍ୟ ଖଟାଇ ଜନସେବା କରିବି”। ଦେଶର କୋଣ ଅନୁକୋଣରେ ଏବଂ ସମାଜର ସବୁ ସ୍ତରର ତଥା ସବୁ ବୟସର ଲୋକଙ୍କ ମଧ୍ୟରେ ଡିଜିଟାଲ ସାକ୍ଷରତା ହାର ପରିପ୍ରସାର କରିବା ଲାଗି ପ୍ରୟାସ ଜାରି ରହିଛି । ଆଜିର ଆଧୁନିକ ଯୁଗରେ ଆମେ ଡିଜିଟାଲ ବିଭାଜନ ମଧ୍ୟରେ ରହିବା ସମୀଚୀନ ନୁହେଁ । ଡିଜିଟାଲ ଇଣ୍ଡିଆ ଅଭିଯାନ ଦେଶରେ ସ୍ଵଚ୍ଛତା, ପାରଦର୍ଶିତା, ଉତ୍ତମ ସେବା ଯୋଗାଣ ଏବଂ ଉନ୍ନତ ପ୍ରଶାସନ ପ୍ରତିଷ୍ଠାକୁ ସୁନିଶ୍ଚିତ କରିବ । ଆମର ଶିକ୍ଷଣ ପ୍ରତିଷ୍ଠାନଗୁଡିକ ପରୀକ୍ଷା ଆଧାରିତ ହେବା ପରିବର୍ତ୍ତେ ସୃଜନାତ୍ମକ ଦିଗ ପ୍ରତି ଅଧିକ ଗୁରୁତ୍ଵ ଦେବାକୁ ପ୍ରଧାନମନ୍ତ୍ରୀ କହିଥିଲେ ।